Norėdami sužinoti kredito sumą, kuri gali būti jums suteikta, eikite į „Citadele“ banko interneto svetainę www.citadele.lt, pasirinkite Paskolos > Būsto paskola ir paskola įkeičiant nekilnojamąjį turtą, čia rasite būsto paskolos skaičiuoklę. Įveskite duomenis į skaičiuoklę ir sužinokite, kiek preliminariai galėtumėte pasiskolinti (atkreipiame dėmesį, kad skaičiuoklė yra tik informacinio pobūdžio).
Jei norite užpildyti būsto paskolos paraišką, spustelėkite Pildyk paraišką ir prisijunkite naudodami turimą autentifikacijos priemonę (galima jungtis per „Citadele“ interneto banką, naudoti „Smart-ID“ ar M. parašą).
Užpildykite privalomus paraiškos laukus, pateikite informaciją apie save, nurodykite turimus kitus finansinius įsipareigojimus.
Pateikę paraišką, ekrane pamatysite, kad paraiška sukurta, taip pat apie tai jums bus pranešta el. laišku.
Jei neturite nė vienos iš nurodytų autentifikacijos priemonių ir negalite užpildyti paraiškos internetu - užsiregistruokite vizitui bet kuriame "Citadele" banko skyriuje, kurio metu banko darbuotojas suteiks visą reikalingą informaciją ir užpildys paraišką. Atminkite, kad vizito metu turėsite pateikti šešių pastarųjų mėnesių banko sąskaitos išrašą, kuriame matomos jūsų nuolatinės pajamos. Rekomenduojame prieš atvykstant asmeniniam el. pašte išsisaugoti minėtą išrašą, kad susitikimo metu galėtumėte jį atsiųsti "Citadele" banko darbuotojui.